Sweeftuig stort naby lughawe neerFoto: Bitou-munisipaliteit ŉ Man is dood en nog ŉ man beseer toe ŉ sweeftuig Maandag naby die Plettenbergbaai-lughawe in die Wes-Kaap neergestort het. Die Bitou-munisipaliteit het gesê die nooddienste het hulle na die toneel gehaas. Reddingswerkers het hard gewerk om die twee mans uit die sweeftuig te bevry. Een van die mans is op die toneel dood verklaar. Die ander man is in ŉ kritieke toestand na ŉ hospitaal in Knysna gehaas. “Ons betuig ons innige meegevoel aan die oorledene se familie en wil die beseerde vinnige beterskap toewens,” het die munisipaliteit gesê. Die presiese omstandighede rondom die voorval is nog nie duidelik nie en word ondersoek.